Mark 4 -ydinpommi

Mark 4 -ydinpommi (myös Mark IV ja lyh. Mk4) oli yhdysvaltalainen varhainen ydinpommi, jota tuotettiin vuodesta 1949 alkaen ja joka oli käytössä vuoteen 1953.https://www.globalsecurity.org/wmd/systems/mk4.htm Viitattu 6.1.2025. Se oli maailman ensimmäinen sarjatuotettu ydinase. Pommityyppiä käytettiin lähinnä raskaissa pommittajissa, kuten: B-29, B-50 sekä B-36.https://www.thisdayinaviation.com/tag/bomb-mark-4/ Viitattu 6.1.2026.

Los Alamosin ohella alkoi LLNL; eli Lawrence Livermore National Laboratory nousta rinnalle kilpailevaksi atomilaboratorioksi. Siitä muodostui osaltaan myöhempi Sandia.http://www.nnsa.energy.gov/defense_programs/documents/SandiaFactSheet.pdf  (pdf-tiedosto, sivu arkistoitu) Viitattu 7.1.2026.

Mk4 -tyypin ydinpommi pohjautui suunnittelultaan aikaisempaan Mark 3 "Fat Man"-pommiin, jota käytettiin Trinity ydinkokeessa ja jollainen pudotettiin Nagasakiin. Mark 3 ydinpommeja tehtiin sodan aikana käsityönä; Mark 4 hyödynsi samaa perussuunnittelua (materiaalit, aseen dimensiot, käytetyt räjähteet) mutta siitä tehtiin turvallisempi käsitellä ja helpompi valmistaa. Mark 4 ensimmäisenä esitteli In Flight Insertion (IFI) turvaominaisuuden, jossa fissiili materiaali laitetaan pommiin vasta lennon aikana, jonka jälkeen aseen kuori räjähdelinsseineen suljetaan uudelleen ja ase viritetään käyttövalmiiksi. Systeemiä kutsuttiin X-Unit (firing & fuzing system) -nimellä.https://www.globalsecurity.org/wmd/systems/mk4.htm Viitattu 7.1.2026.

Mark 4 oli 1,5 metriä halkaisijaltaan ja 3,3 metriä pitkä, kuten myös Mark 3. Se painoi noin 4 900–4 940 kg, riippuen tarkasta Mark 4 versiosta. (Mark 3 painoi 4 670 kg.) Mark 4 oli imploosio-tyyppinen ase, kuten Fat Man. Mark 4 käytti kuitenkin fissiilinä aineena uraanin ja plutoniumin yhdistelmää, ei pelkkää plutoniumia Fat Manin tapaan. Tarkka fissiilin osan koostumus oli samanlainen kuin useissa muissakin yhdysvaltalaisissa ydinaseissa (Tyypin C ja D pit assembly).https://nuclearweaponarchive.org/Usa/Weapons/Allbombs.html Viitattu 6.1.2026. Tämän lisäksi se oli ensimmäinen pommi, joka käytti levitoivan pommin ytimen (engl. levitated pit) rakennetta imploosiossa, minkä tekniikan myös venäläiset hyödynsivät erittäin nopeasti omissa pommeissaan: RDS-2 & RDS-3.http://hpschapters.org/snv/Taschner%2520Talk%2520Part%25201.pdf  Viitattu 10.3.2016. 

Mark 4:n räjähdysvoimakkuus oli 1, 3½, 8, 14, 21, 22, ja 31 kilotonnia, riippuen tarkasta aseen versiosta.https://www.globalsecurity.org/wmd/systems/mk4.htm Viitattu 6.1.2026. Kaikkiaan pommeja tuotettiin 550 kappaletta. Sen syrjäytti Mark 6 -ydinpommi, joka oli rakenteeltaan samankaltainen mutta aseena paljon edistyneempi.https://www.globalsecurity.org/wmd/systems/mk6.htm Viitattu 7.1.2026.

Aseen taistelukärkiversio nimeltä W4-ydinkärki (Warhead 4), joka oli tarkoitettu SM-62 Snark risteilyohjukseen, suunniteltiin myös mutta sitä ei koskaan rakennettu. W4:n suunnittelutyö lopetettiin 1951.

 Lähteet 

 Aiheesta muualla 
Lista kaikista USA:n ydinpommeista julkaisija: nuclearweaponarchive.org

Luokka:Ydinpommit
Luokka:Yhdysvaltain ydinaseet